तुम इतने समय बाद भी यहाँ हो।
पिछले भाग में
मेरी सहेली सभी डरावने ख़यालों को छूमंतर कर सकती है।
इसका नाम क्या है?
एलुड्रैन।
यह तुम्हें पीछे रख रहा है।
बताओ कि तुम पेरिन अयबरा के बारे में क्या जानती हो।
हमने उसे नहीं देखा।
-माँ! -तुममें से एक जादूगरनी है!
नैट्टी और उसकी बेटियाँ शिविर में हैं।
बेन, चिऐड और मैं चुपके से अंदर जाएँगे।
-पेरिन! -तुम्हारी माँ कहाँ है?
यह तुमने किया?
उस पर नज़र रखने का समय गया, इग्वेन सेडाई।
हर रात, मैं उसे सपने में देखती हूँ।
स्वप्न में मेरे साथ जा सकती हो?
क्या तुमने रूहिडिअन में कुछ देखा था?
-तो वह जोखिम उठाने के लायक़ है? -हाँ।
रानी तुम्हारे बिस्तर तक आ भी गई, राविन?
एक-दूसरे की खुशामदी बाद में कर लेना।
सैमैल।
एक कड़ा।
लियांड्रिन उस जैसा कड़ा ढूँढ़ रही है।
हम ड्रैगन अवतार को कड़ा पहनाएँगे।
टैनचिको 95 साल पहले
वह तुम्हारा रोना सुनकर गुस्सा हो जाएँगे।
उन्हें रोना-धोना पसंद नहीं है।
मैंने कहा चुप हो जाओ, बदतमीज़!
एलुड्रैन।
यह तुम्हारा नाम है।
इसका चेहरा तुझ कुल्टा से मिलता है।
इसे मुझे दो।
इसे डुबा देना।
नहीं!
दूर हटो!
सुनिए।
आप मेरी मदद कर सकते हैं?
मुझे इस शहर से निकलना है।
-सुनिए। -हटो सामने से।
मैं हाथ जोड़ती हूँ।
तू इसी की हक़दार है, बदचलन।
मेरी मदद करो।
कहीं और जाकर भीख माँगो।
कोई तो मदद करो।
-कोई भी! -भाग यहाँ से।
मुझसे मुँह मत फेरो!
हैलो।
लियांड्रिन।
यही तुम्हारा नाम है, है न?
क्या तुम्हें थोड़ी मदद चाहिए?
द व्हील ऑफ़ टाइम
तो, तुम यहाँ हो।
जब से मीनार से निकली हो, तब से आँखें चुरा रही हो।
लेडी लैनफियर।
एमिर्लिन सीट पर बैठकर फ़रमाबरदारी का नाटक करना मुश्किल होगा।
मैंने वही किया जो आपने कहा।
जब तक हो सका मैं मीनार में रही।
तुम्हें उसकी याद आती है, है न?
अहमियत महसूस करने होने की याद आती है।
आपको मुझसे कुछ और चाहिए?
टैनचिको में क्या कर रही हो?
वह मेरा घर है, मालकिन।
क्या उसके लिए काम करती हो?
किसके लिए?
राविन के।
मुझे नहीं पता था कि काल संघ पर भी उसका अधिकार है।
हम सब इशहामेल के वफ़ादार थे,
पर अब वह मर चुका है।
अगर हमें एक-दूसरे के खिलाफ़ करना चाहती हो,
तो यह ख़तरनाक खेल है, लियांड्रिन।
मेरा दल मेरा वफ़ादार है, और मैं आपके प्रति वफ़ादार हूँ।
मुझसे कुछ भी माँगिए, मालकिन।
पाँच बहनों का साये की हुकूमत मानना
इतनी बड़ी बात है कि दूसरे इसे अनदेखा नहीं करेंगे।
राविन तुममें से एक तक पहुँच गया होगा।
कोई ऐसी जो ख़ुद को ज़्यादा ही चालाक समझती है।
मुझे लगा था कि वह तुम हो।
और जब वह मुझे मिल जाए, तो मैं क्या करूँ?
उसे मार डालना।
वरना जब मैं अगली बार तुम्हारे सपने में आऊँगी, तुम पछताओगी।
कल तक की मोहलत देती हूँ।
तो...
मैं अब तुम्हें कुछ ऐसा दिखाऊँगी जो अवतार
तुम्हें दिखाना पसंद नहीं करते।
यह है बेड़ियों से बंधा पुरुष, टैनचिको से भी पुराना बुत।
पर उसका एक भाग आज भी बंदरगाह पर कायम है।
यह एक ध्यान लगाने वाला मर्द है, जिसे दो आइ सेडाई ने कड़ा पहनाया है।
यह कंगन ढूँढ़ने वाली बहनों ने पुष्टि की
कि दूसरा कंगन और कड़ा शहर में ही है, पता नहीं कहाँ।
हमारे पास तीन में से एक है।
तो, और कोशिश करो, अपनी खोज का दायरा बढ़ाओ।
मुझे कल तक कड़ा और वह दूसरा कंगन चाहिए...
वरना हमारे मालिक नाख़ुश होंगे।
और नील संघ वाली बहन?
इस्पैन शेफार।
काले बाल, एक सफ़ेद लट के साथ। शायद... साल्देआ से है?
नहीं। वह जीन कैडी है, हरित संघ से।
क्या फ़र्क पड़ता है?
लियांड्रिन मिली, तो वे सब मिल जाएँगी।
हम यहाँ लियांड्रिन को ढूँढ़ने नहीं आए, नाइनीव।
काल संघ को ढूँढ़ने आए हैं।
उससे भी ज़रूरी, कड़े को। अगर उस तक उनमें से कोई पहले पहुँच जाए,
-तो रैंड... -नहीं।
हम उसे ढूँढ़ लेंगे।
यह नक़ाब ठीक लग रही है?
देवियो, तैयार हो?
यहाँ का रिवाज़ है। मर्द भी ओढ़ते हैं।
बहुत सारे मोतियों वाला नक़ाब मत ओढ़ो।
-क्या? -मोती तुम्हारी कीमत बताते हैं।
आत्मविश्वास की दाद देता हूँ,
पर मेरी राय में यह ज़्यादा उचित होगा।
काल संघ जो भी कर रहा है, वह नियमों के दायरे में तो नहीं होगा।
उन्हें चोर, तस्कर और अपराधी चाहिए होंगे।
तो, हम रात्रि बाजार में जाएँगे।
मैट, ताश का खेल खोजना, लोगों से बात करके जो हो सके पता लगाना।
और मिन, अपनी दृष्टि का इस्तेमाल करना।
नाइनीव और मैं वह सब संभाल लेंगे जिसके लिए थोड़ी चतुराई चाहिए।
यह हमेशा ऐसी ही होती है।
हाँ। वे दोनों ही।
तुमने हमारे बिना टेल-अ-राँन-रियोड में प्रवेश न करने का वादा किया था।
एक आइ सेडाई झूठ नहीं बोल सकती।
मैं आइ सेडाई नहीं हूँ। उसके बारे में भी झूठ बोला था।
देखो, मुझे जानना है कि उसे टेल-अ-राँन-रियोड में कैसे रोकना है।
तुम टेल-अ-राँन-रियोड में छायापिशाच को मात नहीं दे पाओगी।
लेकिन तुम्हारे अपने सपनों में तुम्हारी शक्ति सबसे प्रबल होती है।
वहाँ पर, तुम्हारे पास छोटी सी संभावना है।
तुम मुझसे छुप रही हो।
अब तुम मुझसे डरती हो।
तुमने रूहिडिअन में क्या देखा?
तुम्हें क्या चाहिए?
तुम्हें इग्वेन को मुझसे दूर रखना था।
वही कर रही हूँ।
ज़ोर दिया तो और अड़ेगी।
मुझे चिंता है कि तुम मेरे काम आने की कोशिश कर रही हो
ताकि मैं तुम्हें मार न डालूँ।
मैं एक नज़राना भेज रही हूँ।
उसे वह संभालने देना।
तुम्हारे लिए यह मुश्किल होगा।
हम कहाँ जा रहे हैं?
मैं इग्वेन को ढूँढ़ रहा था।
वह विवेकशील से हमारे लोगों के बारे में सीख रही है, जैसा तुमको करना चाहिए।
तो, रेगिस्तान में इस तरह खाना उगाते हो?
यह छज्जा पूरे दिन चट्टानों को छाँव देता है,
ताकि पानी सूख न जाए।
हमें केवल तलवारबाज़ी ही नहीं, बहुत कुछ आता है।
अलसेरा।
रैंड अल'थॉर!
ये मेरे कद्दू हैं। देखा ये कितने बड़े हो गए हैं?
-तुम उनकी अच्छी देखभाल कर रही हो। -जानती हूँ।
मुझे नहीं पता था कि आइल इतने अच्छे किसान होते हैं।
अच्छे गड़रिए भी होते हैं, कल के बकरी के स्वाद से।
मेरी बहन बकरियों का ख़याल रखती है। वह उन्हें पालती है।
पर गड़रिए किसकी देखभाल करते हैं?
गड़ों की?
कुछ ऐसा है।
हम साथ मिलकर कुछ काम कर सकते हैं।
यह क्या है?
-यह फावड़ा है? -मेरा भाला!
शक्तिनारी का प्रशिक्षण ले रही हूँ।
तुम इसे छू नहीं सकते।
तुमने मेरा अपमान किया, रैंड अल'थॉर।
तुम्हारी प्रतिष्ठा के अपमान के लिए
मैं तुम्हारा कर्तव्यबद्ध हुआ।
तुम इनके पकने पर मेरे बगीचे की फसल काटोगे।
तभी तुम्हारा कर्तव्य पूरा होगा, रैंड अल'थॉर।
तुम वहाँ मेरी मदद कर सकती थी।
तुमने काफ़ी अच्छे से संभाला, पश्चिमवासी।
काफ़ी अच्छे से।
वे लौट आए हैं!
पेरिन घायल है। उसे नीचे उतरने में मदद करो।
इसे अंदर ले चलो। फ़ौरन।
-क्या हुआ? -इसे चाकू मारा गया है।
अलाना सेडाई को लेकर आओ। जल्दी।
इसे उपचार की ज़रूरत है।
तुम बिल्कुल ठीक हो जाओगे।
जल्दी। हमें उसकी ज़रूरत है।
वह किसी के घाव भरने की हालत में नहीं है।
यह लेप दर्द कम कर देगा और संक्रमण भी रोक देगा।
लड़कियाँ आ गई हैं, पर नैट्टी...
मेरे पिता कहते थे
कि एक नेता या तो जीवितों का ख़याल रख सकता है या फिर
मृतकों के लिए रो सकता है,
दोनों नहीं कर सकता।
इस नक़ाब के पीछे झाँकने के लिए क्या करना होगा?
सबसे अच्छा रहस्य है घूँघट के पीछे एक औरत का चेहरा...
सबसे घातक है एक रोशनी का उजाला।
एंडहार की कसम खा सकती हूँ कि तुम एक औरत का घूँघट
उठाने के बारे में कुछ नहीं जानते होगे।
एक सच्ची टैराबोनवासी की तरह बात कर रही हो।
क्यों नहीं करूँगी, आख़िरकार कैल्पेन से जो हूँ?
ख़ैर, मुझे नहीं लगता कि यह चीज़ मेरे लिए सही है।
तुम्हारे पास कोई गहना है? जैसे कि एक छोटा सा कड़ा?
उस कंगन से मिलता-जुलता जिसके बारे में मैंने बताया था।
करीब इतना बड़ा।
तुम्हारे लिए? या किसी सहेली के लिए?
नहीं। वह एक आदमी के लिए होगा।
मुझ जैसे हट्टे-कट्टे, गबरू आदमी के लिए।
चाँदी का बना हुआ।
पता है क्या,
जब मेरे लिए कुछ वैसा ढूँढ़कर लाओगे,
तभी ये गिन्नियाँ दूँगा।
हमारे नायक आते हैं रोज़
वैलेर के बिगुल की निष्ठा की शपथ लेने
दिग्गजों का सबसे पवित्र इनाम
ज़रा ठहरो।
जब साये का होगा नाश
तो बिगुल करेगा हमारा उद्धार
उस आख़िरी अकेली लड़ाई में साये के लंबे अंधकार से
लड़ने के लिए
पर्वत देंगे पहरा और मरे हुओं की आत्मा करेंगी निगरानी
मेरी पुकार से कब्र भी परे नहीं है
चलो भी!
-साला थॉम मेरिलिन! -नहीं।
नहीं! थॉम, ठहरो, रुक जाओ।
मैं हूँ। याद है? मैट कॉथन। चलो भी, तुम्हें याद नहीं?
कैसे भूल सकता हूँ?
तुमने मुझे फ़ेड से लड़ने के लिए छोड़ दिया था।
हाँ! वह मैं था, और तुम मरे नहीं हो।
बाप रे, तुम्हें देखो। बढ़िया लग रहे हो।
नहीं। ए, दूर हटो।
तुम और तुम्हारा लाल-बालों वाला दोस्त जिस भी चीज़ में शामिल है,
मैं उससे वास्ता नहीं रखना चाहता।
पहले ही मेरा बहुत नुकसान करा चुके हो। हाँ?
थॉम। रुक जाओ।
हे भगवान, तुमने मुझे क्या सिखाया था?
सबसे अच्छे सबक के लिए बहुत कीमत चुकानी पड़ती है।
चलो भी। एक जाम पीते हैं, मेरी तरफ़ से।
पता है क्या,
अगर तुम ख़ुशकिस्मत हुए, तो तुम्हें बताऊँगा कि वैलेर का बिगुल किसने बजाया था।
-मैट की जो यादें हैं... -उनका सरोकार उससे है। और मुझसे।
ख़ुशी हुई कि हम यह वक़्त बिता पाए।
-तुम नाक-मुँह सिकोड़ रही हो। -नहीं।
हाँ। इससे शक पैदा होगा।
मेरा चेहरा ही ऐसा है।
तुम बहुत अच्छी आइ सेडाई बनती।
मौका चूक गया।
यह लो।
तुम पियोगी नहीं?
ये दोनों तुम्हारे लिए हैं।
तुम्हें थोड़ा शांत होने की ज़रूरत है। ज़रा बेफ़िक्र हो जाओ।
शुक्रिया।
तो... तुम्हारी दृष्टि कैसे काम करती है?
क्या तुम अभी इस मैखाने में मौजूद सभी लोगों के भविष्य देख सकती हो?
कुछ लोगों के।
कभी-कभार।
आमतौर पर जब मेरा मन नहीं होता।
ऐसे समय में, जब मुझे सबसे ज़्यादा ज़रूरत होती है,
तो वह साथ नहीं देती।
तुम्हें एतराज़ नहीं है?
काफ़ी ज़िंदगी बीत गई यह जानने में कि मेरी इच्छा मायने नहीं रखती।
-ए! तुम! -तुम्हें क्या चाहिए?
तुम एक ख़ूबसूरत औरत से मिले, है न?
काले बाल जिनमें एक सफ़ेद लट है? उसे हरा पहनना बहुत पसंद है?
तुम्हें कैसे पता?
तुम उससे शादी करोगे। मैं यह प्रतिमान में देख सकती हूँ।
-जल्दी से इज़हार कर दो। -पर मैं उसे जानता तक नहीं।
मैंने उसे बीच शहर में देखा था।
शायद वह लूनॉल्ट हवेली में काम कर रही है।
अच्छा। तो वह अमीर भी है।
शाबाश, नौजवान।
अच्छा, तो यह वाला मुफ़्त था।
पर अगर तुम्हारे किसी और दोस्त को अपनी भविष्य जानना है,
तो मैं यहीं मिलूँगी।
जीन कैडी उससे शादी करेगी?
नहीं। वह उसे मार डालेगी।
हाँ?
आज मैं उस नन्ही दुल्हन से मिली।
तुमने उसके दिमाग़ के साथ जो भी किया, दमदार था।
वह... संतुष्ट लग रही है।
मेरे तजुर्बे में, वे सबसे ख़ुश रहते हैं जिन्हें सबसे कम पता होता है।
क्या तुम इससे भी सटीक कवच बुन सकती हो?
कुछ ऐसा है जो तुम भूलना चाहती हो, बहन?
शायद महानायकों के युग में।
पर अब...
ऐसा केवल फ़िदाबख़्श कर सकते हैं।
नमस्ते, मालकिन।
फिर कोशिश करो, इग्वेन। मुझे बाहर निकालो।
-मैं नहीं कर पा रही। -फिर से।
-तुम्हारा सपना तुम्हारी जागीर है। -कुछ काम नहीं कर रहा।
उसे मन में साफ़-साफ़ सोचो और उसे सच बनाओ। इच्छाशक्ति से।
दोबारा।
नहीं!
इग्वेन।
ईमानदारी से बात करते हैं, एक औरत दूसरी औरत से।
कल रात जो देखा वह पसंद आया,
या जब वह एक गड़रिया था तब ज़्यादा पसंद था?
रैंड तुम्हें नहीं जानता।
वह जानता हूँ। तुम्हें पता है।
रैंड को पता चला कि तुमने मुझ पर हाथ...
उसे सब पता है।
उसने हमें निकाल दिया, हम वापस अंदर नहीं जा पाए।
मेरी तरफ़ देखो, इग्वेन। इधर देखो।
तुम्हारे सपने में, शक्ति तुम्हारे पास है।
जो विश्वास करोगी, वही होगा।
यह विश्वास किया कि उससे ज़्यादा शक्तिशाली हो, तो वही होगा।
यह विश्वास किया कि वह चोट नहीं पहुँचा सकती, तो नहीं पहुँचाएगी।
समझ रही हो?
फिर से करते हैं।
तुमने रूहिडिअन के बाद मुझसे बात नहीं की।
मैं सुन रही थी।
तुमने अँगूठियों में क्या देखा, मोरेन?
मैं पागल हो जाता हूँ?
कभी-कभी।
इग्वेन को मार देता हूँ?
कभी-कभी।
तुम्हें मार देता हूँ?
कभी-कभी।
मुझे लगा हम और जानकर बाहर निकलेंगे, कम नहीं।
मैं और जानकर निकली।
तुम?
मैं भी।
मुझे पता है वह क्या है।
सकारनेन।
तुम जब इसे पकड़ते हो, तो इतनी शक्ति को
संभालते कैसे हो?
क्या मतलब है?
ऐसा लगता है जैसे यह मुझे डुबा रही है। जैसे...
जब मैं इसके आगे ख़ुद को समर्पित करूँगी
तो मैं पूरी तरह से बह जाऊँगी और कुछ भी नहीं बचेगा।
तो समर्पण मत करो।
सैडीन और सैडार एक नहीं हैं। पुरुष हिस्सा...
यह एक शक्ति है।
अगर आइल और फ़िदाबख़्शों ने मुझे कुछ सिखाया है,
तो वह यह है कि आइ सेडाई सब कुछ नहीं जानतीं।
एक पल के लिए भी उससे लड़ना बंद कर दिया, तो मैं ख़ुद को खो दूँगा।
वह हमेशा सामने होती है।
अभी भी।
वह मुझे...
बुला रही है। खींच रही है।
कभी-कभी मैं...
मैं ख़ुद को रोक नहीं पाता...
उस तक हाथ बढ़ाने से।
रैंड।
रैंड!
उसके आगे घुटने मत टेको।
अब तबियत बेहतर लग रही है।
पहाड़ी जड़ीबूटियाँ दमदार हैं।
दो नदियों का गाँव काफ़ी ख़ास जगह है।
हाँ। यह ख़ास तो है।
तुम कभी नहीं बताती कि कहाँ से हो।
हाँ, नहीं बताती।
साल्देआ से।
सैनिक परिवार से।
मेरे माता-पिता सेनापति थे,
और मेरा भाई और मैं सिपाही थे।
मेरा भाई...
तुम उसे पसंद करते।
उसे क्या हुआ?
मेरी माँ...
मुझे अब भी यकीन नहीं होता।
उन्होंने पिछले साल मुझे बिठाकर बताया कि वह निशाचर की दास हैं।
वह चाहती थीं कि मैं भी काल शपथ लूँ।
मुझे पता था कि अगर मैं रुकी, और उनकी बात न मानी, तो मारी जाऊँगी।
हमेशा उन्हें आदर्श माना।
पता नहीं, शायद मुझे चिंता थी कि अगर मैं रुकी, तो कहीं...
पर तुम चली आई।
उसी रात।
खोज में शामिल होने।
-पर तुम्हारा भाई... -उसे उनके बारे में नहीं बताना चाहिए था।
वह बहादुर और भला था।
मुझे पता होना चाहिए था वह उन्हें रोकेगा।
उन्होंने उसे मार दिया।
अपने ही बेटे को।
मैं भाग गई, और मेरे भाई ने कीमत चुकाई।
मैं यह एहसास समझता हूँ।
यह मुमकिन नहीं है।
मेरी पत्नी, लैला...
पहली बार जब त्रासक आए,
तो हम पहले किसी से नहीं लड़े थे, राक्षस तो छोड़ ही दो।
मैं उसे बचाने की कोशिश कर रहा था।
वह एक हादसा था, पर...
वह मेरे हाथों हुआ।
मैंने उसे मारा।
उसने लड़ाई चुनी।
क्या वह बहादुरी से लड़ी?
हाँ।
इतने दिनों तक उसका शोक मनाकर उसका अपमान मत करो।
जीवितों का ध्यान रखो, है न?
मैं हमेशा सोचती हूँ कि...
अब भी मायने रखता है कि मैंने काल शपथ नहीं ली थी।
इस दुनिया में बहुत अंधेरा है, फैल।
पर जब मैं तुम्हें देखता हूँ...
तो मुझे बस रोशनी दिखती है।
हमारी अतिरिक्त सेना आ गई है।
तुम्हें क्या हुआ?
त्रासकों के साथ मुसीबत में पड़ गए।
बेशक, हम वह आसानी से संभाल सकते हैं।
अब, मैंने सुना कि तुम लोगों को दो नदियों के गाँव के भोले लोग परेशान कर रहे हैं।
शायद मैं उसमें मदद कर सकूँ।
तो तुम्हारा वह बेवकूफ़ दोस्त कमबख्त ड्रैगन अवतार है।
और तुम साले बिगुलबजैया हो?
सुनो, मैं ख़ुद भी यकीन नहीं करता अगर मैंने नहीं...
-और तुमने पुरानी भाषा सीख ली? -धत्, हाँ।
हाँ, शायद सीख ली।
तुम लड़के प्रतिमान को खींच रहे हो, या प्रतिमान तुमको खींच रहा है।
जो भी हो, मैंने पहले जो कहा था वह कायम है।
मुझे इसमें नहीं पड़ना। किसी भी तरह से।
थॉम, रुको तो। हमें तुम्हारी मदद की बहुत ज़रूरत है...
मुझे इसमें नहीं पड़ना।
-आइ सेडाई लियांड्रिन को ढूँढ़ रहे हैं। -परवाह नहीं।
-लियांड्रिन गुइराले? -हाँ।
उससे दूर ही रहना, लड़के।
वह चेहरा छुप नहीं सकता। वे बाल तो बिल्कुल नहीं।
तुम आइल जैसे हो।
एंडोर की राजकुमारी यहाँ क्या कर रही है?
थॉम, तुम उसे जानते हो?
बहुत साल पहले मैं उसकी माँ के दरबार में था।
मैं जाती हूँ।
थॉम।
जब ख़ुद को संभाल नहीं पाते तो पिया मत करो।
इतना नशे में नहीं हूँ कि कमबख्त एंडोर की राजकुमारी को न पहचानूँ।
निहायती उल्लू हो अगर यह सोचते हो कि एंडोर की राजकुमारी
यहाँ तुम जैसों के बीच मौजूद होगी।
तुम कहाँ मर गई थी, आलसी निकम्मी?
-आलसी? तुम खुद को... -एक पियक्कड़ को
चेली बनाने का यही सबक मिलता है।
यह फिर से एंडोर की राजकुमारी होने का नाटक कर रही थी?
पिछली बार दो आदमियों ने यह सोचकर इसकी फ़िरौती माँगी,
यह वे पैसे ख़ुद ही लेकर भाग आई,
इतने सिक्के जिससे एक नाव ख़रीद सकती थी, पर सब दारू पर खर्च कर दिए,
हमेशा की तरह।
एक गवैया की चेली?
तो हमें एक गाना गाकर सुनाओ।
ठीक है।
हाँ, ख़ैर,
वह गाना जिससे हमारे प्यारे शहर में सब वाकिफ़ हैं...
"टैनचिको के पहाड़!"
"टैनचिको के..."
पक्का?
तुम्हें वह आता है या नहीं, बुढ़ऊ?
बुढ़ऊ?
मुझे आता है।
तो, बजाओ।
मैं बताती हूँ एक बीस बरस के लड़के की कहानी
एक टैराबोन का लड़का जिसकी जेब थी भारी
यह हुई न बात।
-गाओ! -चलो भी, गाओ।
बेचारा निकला था प्यार की तलाश में
अब खो गया है वह टैनचिको शहर के पहाड़ में
जहाँ एक नहीं काफ़ी और तीन हैं बहुत ज़्यादा
और दो ले आते हैं मर्दों को घुटनों पर उनके!
टैनचिको के पहाड़
टैनचिको के पहाड़, ए!
ये पहाड़ तबाह कर देंगे एक पूरे जहाज़ की टोली को
ये पहाड़ बना देंगे गर्म लहू वाला मर्द तुमको
टैनचिको के पहाड़
टैनचिको के पहाड़, ए!
एंडोर की राजकुमारी के हिसाब से कैसा था?
वहाँ, वह मेरी दोस्त है!
वह मेरी दोस्त है।
तुम! दूर रहो!
कितना बेरहम है।
पता है, मुझे मानना पड़ेगा, मुझे काफ़ी मज़ा आ रहा है।
पहली बार, न जाने...
कितने दिनों बाद।
तुम पर सुकून जँचता है।
इस नक़ाब से ज़्यादा?
नाइनीव अल'मेरा। तुम मज़ाक कर रही हो?
लगता तो है।
लो, छूमंतर हो गया।
माफ़ करना। बस...
यह शहर ही ऐसा है।
तुम्हें लगता है लियांड्रिन इस शहर के कारण ऐसी बनी?
तुमने लियांड्रिन कहा?
-आप उसे जानती हैं? -मेरी उम्र का हर कोई जानता होगा।
आपने उसे देखा?
मैंने नहीं देखा,
पर कुछ हफ़्ते पहले पूरे लूनॉल्ट खानदान का पूरी तरह सफ़ाया हो गया।
और अफ़वाह यह है कि वह लियांड्रिन ने ख़ुद किया।
उसके भूत ने।
क्यों न मैं आपको जाम पिलाऊँ और आप मुझे उसके बारे में बताएँ?
माफ़ करना। तुम्हें जगा तो नहीं दिया?
तुम पर कवच बुना है।
क्या कर रही हो?
मैं तुम्हारे सभी कवच के साथ प्रयोग कर रही थी।
इस तरह तुमसे जानकारी निकलवा सकती हूँ?
पता है तुम्हें कुछ मिला है।
मैं तुम्हें बताने वाली थी।
बोलो।
वह कड़ा। वह पैनार्च महल में है।
-कहाँ? -मुझे ठीक से नहीं पता।
पर अंदर घुसने के बाद, हम ढूँढ़ लेंगे।
-मेरे काफ़ी ताकतवर सहयोगी हैं। -मुझे पता है।
पर मुझे किसी अवतार की मदद नहीं चाहिए।
क्योंकि मैं उनमें से एक बनने वाली हूँ।
लियांड्रिन, नहीं। नहीं!
इस्पैन...
अच्छा, तुम वापस आ गई।
अब...
तुम्हें क्या मिला?
मक्सिम...
-समय हो गया है। -नहीं।
नहीं, अलाना।
तुम्हें जाने नहीं दूँगा।
मेरे पास अब बस तुम ही हो।
हमने सुना कि अलाना सेडाई हमें बचाते हुए घायल हो गईं।
हम धन्यवाद कहने आए थे।
हाँ।
यहाँ आओ।
अलाना, लो, देखो। तुम्हें शुक्रिया सुनना पसंद है।
यह अब भी घायल है।
आइ सेडाई तो घाव भर सकती हैं?
हाँ, दूसरों के।
पर ख़ुद के नहीं।
क्या तुम...
ध्यान लगा सकती हो?
लड़कियो...
अपनी आँखें बंद करो।
मन में एक फूल की कली की कल्पना करो।
तुम केवल उसे ही देख रही सकती हो।
उसे महसूस करो।
हर पत्ते की हर नस।
तुम कली हो।
अब...
खुल जाओ।
बहुत अच्छे।
घावों के बंद होने की कल्पना करो।
जैसे ऊन बिन रही हो।
ख़ून से ख़ून,
हड्डी से हड्डी,
माँसपेशियों से...
मैंने कहा था।
मैंने कहा था कि इन पहाड़ों में ध्यान लगाने वाले हैं।
तो, मुझे जानना है।
तुम्हारी आँखें इतनी सुनहरी क्यों हैं?
मुझे एक भेड़ियार कहते हैं।
मैं... उन्हें समझता हूँ।
और वे मुझे समझते हैं।
तुम्हें यह अजीब नहीं लगता?
लगता तो है।
पर उससे एतराज़ नहीं है।
तुम्हारी बारी।
बिगुल की खोज,
बस साल्देआ से दूर जाने का बहाना था?
या तुम उसे लेकर वाकई संजीदा हो?
बेशक संजीदा हूँ। मैं उसे ढूँढ़कर भी रहूँगी।
-हँसने की क्या बात है? -माफ़ करना।
मैं यह और नहीं चलने दे सकता।
मुझे वह देना।
मैं यह उसकी बहनों को देने वाला था,
पर तुम देख रही हो
वह मेरा दोस्त मैट कॉथन है।
और वह...
वैलेर का बिगुल है।
हाँ।
असली वैलेर का बिगुल।
हाँ।
और वह तुम्हारा दोस्त है।
मैट।
बिगुल बजाता हुआ।
तुम्हारे दोस्त को बिगुल मिला और उसने बजाया भी?
हाँ।
-और तुम यह अब बता रहे हो? -पहले मौका ही नहीं मिला।
तुमने मुझे उस बिगुल के बारे में तब से बड़बड़ करने दी।
पेरिन अयबरा।
यह नाइंसाफ़ी है।
दखल देने के लिए माफ़ी चाहूँगी।
सुना तुम्हें उपचार की ज़रूरत है?
ध्यान से।
वह देखो।
बहुत ही सुंदर है।
नहीं, इसे मत छुओ।
...और तीन हैं बहुत ज़्यादा
और दो ले आते हैं मर्दों को घुटनों पर उनके, ए!
टैनचिको के पहाड़
टैनचिको के पहाड़, ए!
नाइनीव?
ये पहाड़ तबाह कर देंगे एक पूरे जहाज़ की टोली को
ये पहाड़ बना देंगे गर्म लहू वाला मर्द तुमको
टैनचिको के पहाड़
टैनचिको के पहाड़, ए!
अरे।
सलाम।
चतुराई का क्या हुआ?
यकीन मानो मैं घुल-मिल रही थी।
और यह है थॉम मेरिलिन, मेरा पुराना दोस्त।
दोस्त?
ख़ैर, हाँ। इसने अभी एलेन को तलवार की नोंक से बचाया।
मैं घुलमिल रही थी।
-बहरहाल, तुम्हें कुछ पता चला? -हाँ।
यह कि लियांड्रिन कहाँ ठहरी है। पुरानी लूनॉल्ट हवेली में।
उसने कुछ हफ़्ते पहले वह जगह लाल रंग दी थी।
चल रही हो?
-सुनो, माफ़ करना... -कड़ा तो नहीं मिला,
पर एक कंगन मिल गया जिसकी तुमने तस्वीर दिखाई थी।
-यह कहाँ से मिला? -लूनॉल्ट के यहाँ काम करते हो?
नहीं। मेरे पिता बंदरगाह पर दुकान चलाते हैं।
चीज़ें इकट्ठी करते रहते हैं।
कहते थे कि एक दिन कुछ कीमती साबित हो सकता है।
आज वह शुभ दिन है। लो, यह ले लो।
शुक्रिया।
यह...
यह लो।
क्या यह दूसरा कंगन है? क्या दो कड़े भी हैं?
टैराबोन के इतिहास में माहिर होने के बावजूद
तुम टैनचिको का बेड़ियों से बंधा पुरुष नहीं पहचानती?
बंदरगाह पर बना एक बुत, अब केवल आदमी ही बचा है,
पर उसमें वह कंगन पहनी हुई दो औरतें भी थीं।
वह अपने घुटनों पर है, और उसकी गर्दन में कड़ा है।
किसका इंतज़ार कर रही हो?
सैमैल का?
वह जल्द ही कुछ करेगा, मुझे पता है।
कितना बेताब है।
या फिर राविन?
उसने नहीं बताया कि यह स्वप्न लोक कितनी ख़तरनाक जगह है?
रुको, तुम...
तुम कौन हो?
मैं कुछ नहीं हूँ।
बस वह मकड़ी जिसे तुम आँचल से झटक देती हो और फिर कभी उसके बारे में नहीं सोचती।
तो, आगे बढ़ो, बोलो कि तुम राविन को क्या बताने आई थी,
और मैं फ़ौरन उसे इत्तला कर दूँगी।
लियांड्रिन!
उसे न्योमी के बारे में पता चल गया।
उसने उसे मार डाला।
वह फ़िदाबख़्श बनना चाहती है।
और तमस राज जिन पाँच को ढूँढ़ रहे हैं उनमें से दो टैनचिको में हैं।
तो, कल हम लूनॉल्ट हवेली के बाहर इंतज़ार करेंगे।
और देखेंगे कि लियांड्रिन इसके बाद कहाँ जाएगी।
माफ़ करना, हमें कुछ नहीं चाहिए। शुक्रिया।
लेकिन मुझे चाहिए।
रोशनी के पास आओ, ताकि मैं तुम दोनों को साफ़-साफ़ देख सकूँ।
अभी लड़कियाँ ही हो,
और ज़्यादा प्रशिक्षित भी नहीं।
लेकिन ताक़तवर हो। तुम दोनों।
ख़ासकर तुम।
तुमने ख़ुद को रोक दिया है।
क्यों?
मुझे उससे डर लगता है।
मेरी शक्ति से।
इतनी सारी शक्ति। मुझे उससे नफ़रत है, शायद।
मेरे समय में, हम पीट-पीटकर तुम्हारी अक्ल ठिकाने लगा देते।
कोई बात नहीं।
अभी के लिए, इसमें मेरा फ़ायदा है।
आओ। बैठो।
क्या तुम्हारे साथ और कोई आइ सेडाई हैं?
सिर्फ़ हम ही हैं।
और हम आइ सेडाई नहीं हैं। चुनी गई हैं।
एमिर्लिन लियांड्रिन और काल संघ को ढूँढ़ने के लिए
और किसी पर भरोसा नहीं कर सकती थीं।
अब तक तुम्हें क्या पता चला?
-उनके नाम। -उनके नाम।
इस्पैन शेफार, जीन कैडी, न्योमी...
मुझे उनके नाम पता हैं।
जानती हो वे क्या ढूँढ़ रही हैं?
एक सैंचन कड़ा।
पर यह वाला एक पुरुष के लिए है।
हमारे हिसाब से, ड्रैगन अवतार।
-हम उसे रैंड को कड़ा पहनाने नहीं दे सकते। -न।
तुम्हें पता है वह कहाँ है? ड्रैगन?
नहीं, पर पता होता तो तुमको बता देते।
हाँ।
क्या तुम्हें इस कंगन या कड़े के बारे में और कुछ पता चला?
हमें आज दूसरा कंगन मिल गया।
अच्छा?
होशियार लड़कियाँ।
जाओ, वह मुझे लाकर दो।
तुम मुझसे लड़ रही हो।
तुम्हें गर्व होना चाहिए।
तुमने वह कर दिखाया जो काल संघ न कर पाया।
अब, राविन तुम्हारी मौत चाहता है।
मेरे बेरूह दो बार कोशिश करके चूक गए,
पर मुझे अच्छा लगता है जब उसकी इच्छा पूरी नहीं होती।
और तुम...
तुम दोनों आज रात मेरे लिए बहुत फ़ायदेमंद साबित हुई हो।
शायद मैं वापस आऊँगी... तुमसे फिर मिलूँगी।
-हमें बहुत ख़ुशी होगी। -हाँ।
और मैं जो चाहूँ तुम मुझे वह करने दोगी?
मेरे हर हुक्म की तामील करोगी?
अच्छी बच्ची।
यहाँ जो भी हुआ, तुम लोगों को कुछ याद नहीं रहेगा।
सिवाय इसके कि मैंने ग़लत दरवाज़ा खटखटाया...
और फिर अपने रास्ते चली गई।
ग़लत दरवाज़ा। बेशक।
हम किस बारे में बात कर रहे थे?
मुझे याद नहीं है।
हम शायद... बिस्तर पर बैठे थे, और फिर हम...
रुको।
एक औरत आई थी...
वह ग़लत कमरे में आ गई थी।
वह चली गई।
मुझे लगता है।
मेरा सिर... ज़ोर से दर्द कर रहा है।
शायद हमने कुछ ज़्यादा पी ली।
कंगन को सुरक्षित जगह पर रख देना चाहिए।
एलेन...
कंगन।
वह कहाँ है?
नाइनीव...
तुम्हारा चेहरा।
इग्वेन।
वह एक...
वह एक फ़िदाबख़्श है, रैंड।
मुझे बता देना चाहिए था।
मुझे माफ़ कर दो।
किस बात के लिए माफ़ी माँग रहे हो?
मुझसे झूठ बोलने के लिए?
मेरा भरोसा तोड़ने के लिए?
या एक फ़िदाबख़्श के साथ सोने के लिए?
तुम इतने बेवकूफ़ कैसे हो सकते हो?
ऐसा बहुत कुछ है जो तुम नहीं समझती।
मेरे बारे में। इस सबके बारे में।
काश तुम समझ पाती।
समझ पाती?
हम उनसे बचने के लिए आइल भूमि तक आए।
और इस पूरे समय,
हर रात तुम उसके साथ थे।
मैं यहाँ तुम्हारे लिए आई थी!
तुम विवेकशील से मिली, और तबसे मुझे ज़रा भी तवज्जो नहीं दी।
तुम यही करती हो।
और तुमने हमेशा से यही किया है।
तुम उससे प्यार करते हो?
तो वह शुरू हो चुका है।
पागलपन।
अगर तुम्हारे लिए वह पचाना ज़्यादा आसान है, तो वही मान लो।
हम दोनों सच जानते हैं, इग्वेन।
तुम मुझे नहीं चाहती।
दो नदियों के गाँव में भी...
तुम हमेशा से जो था उससे बढ़कर कुछ और चाहती थी।
और अब भी...
मैं... ड्रैगन अवतार हूँ,
मैं काफ़ी नहीं हूँ।
मैं हमेशा इस बात का आदर करूँगा।
क्या तुम्हें पता है...
कि वह मेरे साथ तब से क्या कर रही थी?
क्या... तुम क्या बात कर रही हो?
मुझसे झूठ मत बोलो, रैंड।
मुझसे झूठ मत बोलो।
इग्वेन...
मुझे नहीं पता कि तुम क्या बात कर रही हो।
मेरे सपने...
जिनमें योगनारी ने मुझे प्रताड़ित किया।
वह तुम्हारी लैनफियर थी।
शुरुआत से वही थी।
मुझे नहीं पता था।
तुम कमज़ोर हो गए हो, लुईस थेरिन।
बाहर निकलो!
अलसेरा...
वह ऊपर थी।
अलसेरा?
अलसेरा।
ए, अलसेरा।
अलसेरा?
जीवन एक सपना है जिससे हम सभी को जागना पड़ता है।
नहीं।
साँस लो।
साँस लो!
रैंड, बस करो। वह मर चुकी है। मौत नहीं पलटती।
मैं कुछ भी कर सकता हूँ!
पर जैसा भविष्यवाणियों ने कहा था...
पर जैसा भविष्यवाणियों ने कहा...
मैं विनाश लेकर आऊँगा।
पर साथ में सृजन भी।
साँस लो, अलसेरा।
साँस लो।
साँस लो!
-अलसेरा, साँस लो! -रैंड।
साँस लो।
रैंड, तुम यह नहीं कर सकते।
रैंड।
वे सैकड़ों होंगे।
यह कोई हमलावर दल नहीं है।
यह एक सेना है।
जल्द ही, गोल्डनआइज़ को अपने लोगों को जंग में लेने जाना होगा...
वह चाहे या न चाहे।
मैं बताती हूँ एक बीस बरस के लड़के की कहानी
एक टैराबोन का लड़का जिसकी जेब थी भारी
बेचारा निकला था प्यार की तलाश में
अब खो गया है वह टैनचिको शहर के पहाड़ में
जहाँ एक नहीं काफ़ी और तीन हैं बहुत ज़्यादा
और दो ले आते हैं मर्दों को घुटनों पर उनके!
टैनचिको के पहाड़
टैनचिको के पहाड़, ए!
ये पहाड़ तबाह कर देंगे एक पूरे जहाज़ की टोली को
ये पहाड़ बना देंगे गर्म लहू वाला मर्द तुमको
टैनचिको के पहाड़
टैनचिको के पहाड़, ए!
ये पहाड़ तबाह कर देंगे एक पूरे जहाज़ की टोली को
ये पहाड़ बना देंगे गर्म लहू वाला मर्द तुमको
टैनचिको के पहाड़
टैनचिको के पहाड़, ए!
टैनचिको के पहाड़
टैनचिको के पहाड़, ए!
संवाद अनुवादक श्रुति शुक्ला
रचनात्मक पर्यवेक्षक अशोक बक्षी